শের-ই-বাংলা জাতীয় ক্রিকেট স্টেডিয়াম
শের-ই-বাংলা ক্রিকেট স্টেডিয়াম ঢাকার মিরপুরে অবস্থিত। স্টেডিয়ামটি মিরপুরের ৬ নং সেক্টরে অবস্থিত। এটি বর্তমানে শুধুমাত্র ক্রিকেট মাঠ হিসেবে ব্যবহৃত হচ্ছে। ২৬,০০০ দর্শক ধারণক্ষমতার এই স্টেডিয়ামটি স্থাপিত হয় ২০০৬ সালে। শুরুতে এটি মিরপুর স্টেডিয়াম হিসেবে পরিচিত ছিল। পরবর্তীতে গণপ্রজাতন্ত্রী বাংলাদেশ সরকার স্টেডিয়ামটির নাম পরিবর্তন করে বর্তমান নাম শের-ই-বাংলা ক্রিকেট স্টেডিয়াম রাখে। ২০০৬ সালে বাংলাদেশ ক্রিকেট দলের নিজস্ব মাঠ বঙ্গবন্ধু জাতীয় স্টেডিয়াম থেকে শের-ই-বাংলা ক্রিকেট স্টেডিয়ামকে করা হয়। এটি বাংলাদেশের অধিকাংশ প্রথম-শ্রেণীর ক্রিকেট, টেস্ট, ওয়ান-ডে, টুয়েন্টি২০ এবং বাংলাদেশ জাতীয় মহিলা ক্রিকেট দলের নিজস্ব মাঠটি।
২০১১ সালের বিশ্বকাপ ক্রিকেটের অন্যতম ভেন্যু হিসেবে এটি ব্যবহৃত হয়।
এই মাঠটি বিশ্বমানের সুবিধাসমূহের সমন্বয়ে তৈরি একটি আধুনিক স্টেডিয়াম। এই স্টেডিয়ামটি উপমহাদেশের সেরা মাঠগুলোর একটি। এই মাঠের মূল বৈশিষ্ট্য হল এর আধুনিক পানি নিষ্কাশন ব্যবস্থা। মুলতঃ ফুটবল এবং এথলেটিকসের জন্য তৈরি করায় এই মাঠটি আয়তক্ষেত্রাকার। ক্রিকেট খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। এমনকি তিনফুট মাটি খুঁড়ে লাল এথলেটিকস ট্র্যাক তুলে ফেলা হয়েছিল। কংকর, মাটি আর ঘাস বিছানোর পূর্বেই পিভিসি পাইপ বসিয়ে নেওয়া হয়েছিল। উইকেট থেকে বাউন্ডারি পর্যন্ত ঢাল চমৎকার এবং সমান হয় ২৯ ইঞ্চির সমান ব্যবধানের দ্বারা। ২০০৯ সালে ফ্লাডলাইট লাগানোর পর থেকে শের-ই-বাংলা ক্রিকেট স্টেডিয়ামে দিবা-রাত্রি ক্রিকেট ম্যাচ-ও আয়োজন করা সম্ভব হয়।
২৫শে মে ২০০৭, এই মাঠে প্রথম টেস্ট ম্যাচ খেলা হয়। যা ছিল বাংলাদেশ জাতীয় ক্রিকেট দলের সাথে ভারত জাতীয় ক্রিকেট দলের। এই মাঠে প্রথম ওয়ান-ডে ম্যাচ খেলা হয় ১৮-ই ডিসেম্বর ২০০৫ বাংলাদেশ বনাম স্কটল্যান্ডের ম্যাচ দিয়ে।
১৯শে ফেব্রুয়ারি থেকে ২রা এপ্রিল পর্যন্ত বাংলাদেশ, শ্রীলঙ্কা এবং ভারত - এই তিন দেশে যৌথভাবে আয়োজিত ২০১১ সালের ক্রিকেট বিশ্বকাপে এই স্টেডিয়ামে গ্রুপ পর্বের ম্যাচ ৪টি এবং কোয়ার্টার ফাইনালের ২টি ম্যাচ খেলা হয়। জহুর আহমেদ চৌধুরী স্টেডিয়াম ছিল এই বিশ্বকাপে বাংলাদেশের দ্বিতীয় ভেন্যু। বিশ্বকাপ প্রতিযোগিতাকে মাথায় রেখে এই স্টেডিয়ামে অনেক নতুনত্বের কাজ করা হয়। এর মধ্যে ছিল একটি দানবীয় স্ক্রিন এবং একটি ইলেকট্রনিক স্কোরবোর্ড স্থাপনা, পুরাতন সাধারণ দৃশ্যপর্দাকে ইলেকট্রনিক পর্দা দ্বারা পরিবর্তন, উন্নত ফ্লাডলাইট লাগানো, ১৬,০০০ ইউএস ডলার খরচের মাধ্যমে যুক্তরাষ্ট্র থেকে একটি হোভার-কভার ক্রয়, গ্যালারীতে প্লাস্টিক সিট বসানো, ২০০ জন গণমাধ্যম কর্মীর ধারণক্ষমতার একটি নতুন মিডিয়া কেন্দ্র তৈরি এবং নতুন ড্রেসিং রুম তৈরি। মূল মাঠের সাথে সংলগ্ন করে একটি নতুন ক্রিকেট একাডেমী শুরু করা হয়।
১৯ ফেব্রুয়ারি ২০১১ ২:৩০ পিএম (D/N)
India ৩৭০/৪ (৫০ ওভার)vBangladesh ২৮৩/৯ (৫০ ওভার)বীরেন্দ্র শেওয়াগ ১৭৫ (১৪০) সাকিব আল হাসান ১/৬১ (১০ ওভার)তামিম ইকবাল ৭০ (৮৬) মুনাফ পাটেল ৪/৪৮ (১০ ওভার)
৮৭ রানে ভারতের জয় শের-ই-বাংলা ক্রিকেট স্টেডিয়াম, মিরপুর, ঢাকা Umpires: স্টিভ ডেভিস (Australia) এবং কুমার ধর্মসেনা (Sri Lanka) Player of the match: বীরেন্দ্র শেওয়াগ (India)
বাংলাদেশ টসে জিতে ফিল্ডিং করার সিদ্ধান্ত নেয়
২৫ ফেব্রুয়ারি ২০১১ ২:৩০ পিএম (D/N)
Bangladesh ২০৫ (৪৯.২ ওভার)vIreland ১৭৮ (৪৫ ওভার)তামিম ইকবাল ৪৪ (৪৩) আন্দ্রে বোথা ৩/৩২ (৯ ওভার)নায়ল ও’ব্রায়ান ৩৮ (৫২) শফিউল ইসলাম সুহাস ৪/২১ (৮ ওভার)
বাংলাদেশের ২৭ রানে জয় শের-ই-বাংলা ক্রিকেট স্টেডিয়াম, মিরপুর, ঢাকা Umpires: আলীম দার (Pakistan) এবং রড টাকার (Australia) Player of the match: তামিম ইকবাল (Bangladesh)
বাংলাদেশ টসে জিতে ব্যাট করার সিদ্ধান্ত নেয়
৪ মার্চ ২০১১ ২:৩০ পিএম (D/N)
Bangladesh ৫৮ (১৮.৫ ওভার)vWest Indies ৫৯/১ (১২.২ ওভার)জুনায়েদ সিদ্দিকী ২৫ (২৭) সুলাইমান বেন ৪/১৮ (৫.৫ ওভার)ক্রিস গেইল ৩৭* (৩৬) নাঈম ইসলাম ১/১৪ (৬ ওভার)
ওয়েস্ট ইন্ডিজের ৯ উইকেটে জয় শের-ই-বাংলা ক্রিকেট স্টেডিয়াম, মিরপুর, ঢাকা Umpires: স্টিভ ডেভিস (Australia) এবং কুমার ধর্মসেনা (Sri Lanka) Player of the match: কেমার রোচ (West Indies)
বাংলাদেশ টসে জিতে ব্যাট করার সিদ্ধান্ত নেয়
১৯ই মার্চ ২০১১ ০৯:৩০ এএম
South Africa ২৮৪/৮ (৫০ ওভার)vBangladesh ৭৮ (২৮ ওভার)জ্যাক ক্যালিস ৬৯ (৭৬) রুবেল হোসেন ৩/৫৬ (৮ ওভার)সাকিব আল হাসান ৩০ (৪৯) রবিন পিটারসন ৪/১২ (৭ ওভার)
দক্ষিণ আফ্রিকার ২০৬ রানে জয় শের-ই-বাংলা ক্রিকেট স্টেডিয়াম, মিরপুর, ঢাকা Umpires: আলীম দার (Pakistan) এবং ডেরিল হার্পার (Australia) Player of the match: লনয়াবো সতসবে (South Africa)
দক্ষিণ আফ্রিকা টসে জিতে ব্যাট করার সিদ্ধান্ত নেয়
২৩ মার্চ ২০১১ ২:৩০ পিএম (D/N)
West Indies ১১২ (৪৩.৩ ওভার)vPakistan ১১৩/০ (২০.৫ ওভার)শিবনারায়ণ চন্দরপল ৪৪* (১০৬) শহীদ আফ্রিদি ৪/৩০ (৯.৩ ওভার)মোহাম্মদ হাফিজ ৬১* (৬৪) ড্যারেন স্যামি ০১৮ (৫ ওভার)
পাকিস্তানের ১০ উইকেটে জয় শের-ই-বাংলা ক্রিকেট স্টেডিয়াম, মিরপুর, ঢাকা Umpires: বিলি বাউডেন (New Zealand) এবং স্টিভ ডেভিস (Australia) Player of the match: মোহাম্মদ হাফিজ (Pakistan)
ওয়েস্ট ইন্ডিজ টসে জিতে ব্যাট করার সিদ্ধান্ত নেয়
২৫ মার্চ ২০১১ ২:৩০ পিএম (D/N)
New Zealand ২২১/৮ (৫০ ওভার)vSouth Africa ১৭২ (৪৩.২ ওভার)জেসি রাইডার ৮৩ (১২১) মরনে মরকেল ৩/৪৬ (৮ ওভার)জ্যাক ক্যালিস ৪৭ (৭৫) জ্যাকব ওরাম ৪/৩৯ (৯ ওভার)
নিউজিল্যান্ডের ৪৯ রানে জয় শের-ই-বাংলা ক্রিকেট স্টেডিয়াম, মিরপুর ঢাকা Umpires: আলীম দার (Pakistan) এবং রড টাকার (Australia) Player of the match: জ্যাকব ওরাম (New Zealand)
নিউজিল্যান্ড টসে জিতে ব্যাট করার সিদ্ধান্ত নেয়
বাংলাদেশ ২০১২ এশিয়া কাপ আয়োজন করে। যার একমাত্র ভেন্যু ছিল শের-ই-বাংলা ক্রিকেট স্টেডিয়াম, মিরপুর, ঢাকা। ১৯৮৮ এবং ২০০০ সালে বাংলাদেশ এই কাপ আয়োজন করে। ১১ থেকে ২২ মার্চ পর্যন্ত এই টুর্নামেন্ট চলে। ফাইনাল পাকিস্তান ফাইনালে বাংলাদেশ দলকে ২ রানে হারিয়ে চ্যাম্পিয়ন হয়। এশিয়া কাপ মূলত এশিয়ার চারটি টেস্টখেলুড়ে দেশের প্রতিনিধিত্ব করে। সেই চারটি দেশ হল: বাংলাদেশ, ভারত, পাকিস্তান এবং শ্রীলংকা।
বাংলাদেশ এই টুর্নামেন্ট আয়জনের পাশাপাশি অসাধারণ পারফরম্যান্সের মাধ্যমে প্রথমবারের মত ভারত এবং শ্রীলংকাকে গ্রুপ পর্বে হারিয়ে ফাইনালে খেলার যোগ্যতা অর্জন করে। কিন্তু ফাইনালে অল্পের জন্য হেরে যায়।
সকল খেলাই স্থানীয় সময় (ইউটিসি+০৬:০০)
স্টেডিয়াম বাংলাদেশ ক্রিকেট বোর্ড টেস্ট ক্রিকেট মাঠের তালিকা শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা
– List of Fixtures to be played at Sher e Bangla National Stadium. – an article on the recent reconstruction of the ground.
বিষয়শ্রেণী:বাংলাদেশে ক্রিকেট মাঠ‎ বিষয়শ্রেণী:বাংলাদেশে টেস্ট ক্রিকেট মাঠ বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকায় ক্রীড়া